L'Ajuntament de Sagunt dóna a conéixer les zones d'actuació de la Comitiva de Patges Reials
22 de desembre 2020

![](/media/uhjfx44y/70-listado-zonas-pajes-reales_minifoto.jpg)  
  

L'Ajuntament de Sagunt ha donat a conéixer les zones d'actuació, així com les dates de la Comitiva de Patges Reials. A causa de la demanda ciutadana per saber quin dia passaran els Patges Reials per les cases dels xiquets i xiquetes de la ciutat, des d'Alcaldia emeten un llistat.

L'alcalde de Sagunt, Darío Moreno, ha assenyalat que continuen avançant «**en este projecte tan bonic**» i que es tracta d'un llistat «**indicatiu, ja que sempre pot haver-hi necessitats i urgències d'última hora per les quals puga haver-hi xicotetes variacions, però sí que almenys permet els pares i mares tindre una idea sobre el dia en què es produirà eixa visita de la Comitiva de Patges Reials**».

Amb la publicació d’este llistat «**continuem avançant en este projecte d'il·lusió i de màgia i intentem alhora facilitar la vida a les nostres famílies que han patit els efectes de la pandèmia i consideràvem que necessitaven una aportació d'il·lusió i màgia en estos dies nadalencs**», ha afirmat l'alcalde.

D'altra banda, enguany, a causa de la cancel·lació de la tradicional Cavalcada de Reis i del Campus de Nadal, el projecte de la Comitiva de Patges Reials «**ha volgut tindre en compte els jóvens de la ciutat, ja que és un moment difícil en el qual tenim un alt atur juvenil i per això, d'acord amb ses Majestats els Reis d’Orient, hem intentat comptar amb tota eixa borsa de població que necessita este tipus de contractes**», ha declarat el primer edil. Per a estes contractacions, es destinaran 30 000 euros en salaris, «**un import relativament xicotet per a les activitats que habitualment duem a terme per Nadal, però era imprescindible que continuàrem realitzant eixa xicoteta aportació, per la il·lusió que aporta als més xicotets i xicotetes de la ciutat, però també com una ajuda per a totes eixes persones que col·laboraran formant part de la comitiva**».​

![](/media/wz2ga2kr/70-listado-zonas-pajes-reales_pages-to-jpg-0001.jpg)  

![](/media/zv2kfgsy/70-listado-zonas-pajes-reales_pages-to-jpg-0002.jpg)  
![](/media/3ihn23me/70-listado-zonas-pajes-reales_pages-to-jpg-0003.jpg)  
![](/media/a53pk2vz/70-listado-zonas-pajes-reales_pages-to-jpg-0004.jpg)  
![](/media/gecprs3b/70-listado-zonas-pajes-reales_pages-to-jpg-0005.jpg)  
![](/media/gwao2o4n/70-listado-zonas-pajes-reales_pages-to-jpg-0006.jpg)  
![](/media/hajedzc3/70-listado-zonas-pajes-reales_pages-to-jpg-0007.jpg)  
![](/media/ceedkiv2/70-listado-zonas-pajes-reales_pages-to-jpg-0008.jpg)  
![](/media/ekkpcbjx/70-listado-zonas-pajes-reales_pages-to-jpg-0009.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-dona-a-coneixer-les-zones-d-actuacio-de-la-comitiva-de-patges-reials/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-dona-a-coneixer-les-zones-d-actuacio-de-la-comitiva-de-patges-reials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-dona-a-coneixer-les-zones-d-actuacio-de-la-comitiva-de-patges-reials/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-dona-a-coneixer-les-zones-d-actuacio-de-la-comitiva-de-patges-reials/)